Kameel en Afrikaans – toortsie.com
Kameel en Afrikaans
Oktober 21, 2017 Oktober 22, 2017 ~ Kameel
Lê-jou-eier: As Afrikaans sou uitsterf
Sal ek doodluiters aangaan met my lewe; net meer Engels praat met Afrikaanse woorde tussen-in, as Afrikaans met Engelse woorde tussen-in. Ken sê hoeka ek praat bargoens. Natuurlik moes ek bargoens gaan naslaan. Dit beteken diewetaal (blykbaar ‘n taal wat kriminele onder mekaar praat.) Ek is nou nie ‘n krimineel nie, maar ek steel definitief van die Engelse woorde om myself beter in Afrikaans uit te druk. Ongelukkig moet ek beken dat ek lankal verengels het wat my geestelike lewe, boeke en musiek aan betref.
My pa het donkiejare terug ons dogters gewaarsku dat hy geen Engelsman oor sy drumpel sal verwelkom nie. Soos die gehoorsame dogter wat ek was het ek ‘n Engelsman plus sy bagasie oor die drumpel probeer sleep, maar my pa het voet by stuk gehou en ek is Engelsman en al die vreemde in verdryf. Miskien was my pa vêrsiende en het geweet dat sy Afrikaanse dogter haar identiteit gaan verloor sou sy met dié verhouding voortgaan.
Ek stem saam, Afrikaans was ‘n pragtige beskrywende taal vol idiome en gesegtes; maar Afrikaans soos ek hom geken het is besig om uit te sterf. Julle gaan my seker nou met klippe gooi, maar Afrikaans het ‘n kras taal geword wat my ore nie so lekker kan hanteer nie. Hester het ‘n goeie beskrywing gegee van hoe Afrikaans vandag gepraat word.
My middeljarige haarkapster vertel sy en haar man het verlede week by ‘n restaurant gaan eet. ‘n Bekende Afrikaanse sanger, en sy vriende was ook daar. Volgens haar het sy arrogansie, luidrugtige gepraat deurspek met krutaal haar skaam laat kry dat sy ‘n Afrikaner is. Dis jammer…. baie, baie jammer. Dan weer ‘n mens kannie almal oor dieselfde kam skeer nie…. of hoe?
Die lewe gaan voort “and what will be, will be.” My haarkapster sê haar universiteitsdogter sê ‘n mens sê nie meer iets is “pragtig” nie….. dis outyds. ‘n Mens sê nou dit is “awesome” of “wow.” Dis ook jammer want pragtig is dan juis so ‘n pragtige woord.
‹ PreviousSo, jy het nou jou blog begin. Wat nou?
Next ›Kameel – taal is ‘n tameletjie
25 thoughts on “Kameel en Afrikaans”
Oktober 21, 2017 om 12:53 nm
Dis pragtig as jou Afrikaans nog outyds awesome is. WoW! Afrikaans sal nie voor my uitsterf nie, ek hou dit self lewendig. Al is ek nou die laaste.
Oktober 21, 2017 om 2:18 nm
Ek glo ook nie Afrikaans gaan sommer hensop nie….. maar hy gaan stelselmatig verander 😊
Oktober 21, 2017 om 2:20 nm
Net soos Engels, ‘n taal wat toenemend afgewater word agv swak taalonderrig asook mense wat nie meer lees nie.
Oktober 21, 2017 om 2:47 nm
Ek bly glimlag oor jou kommentaar waarin jy pragtig, awesome, en wow gebruik het!!! My tipe humor 😀
Oktober 21, 2017 om 2:54 nm
Bekkig. Of so sê my vrou 😂☕👍
Oktober 21, 2017 om 1:10 nm
Ek hou van jou inskrywing, Kameel. Dit is eerlik. En gee my ñ paar punte om oor te dink.
Oktober 21, 2017 om 2:24 nm
Dankie Una. Ek het swaar gekry met hierdie een, en aan jou en die ander gedink wat laasweek se onderwerp moeilik gevind het. Was nie seker of ek moes skryf nie…. toe maar skouer aan die wiel gesit en deurgedruk.
Oktober 21, 2017 om 2:30 nm
Ek gaan defnitief ook met hierdie een sukkel, Kameel. Jy het goed geskryf.
Oktober 21, 2017 om 2:42 nm
Sterkte!!! Ek wou nie op tone trap nie… toe besluit dit help nie ek verloën myself nie. Sê maar net hoe jy in jou hart oor Afrikaans voel…. sien uit na jou skrywe. 😊
Oktober 21, 2017 om 7:54 nm
Hehehehehe… lekker gelees dankie
Oktober 21, 2017 om 7:56 nm
Dankie vir inloer Tina…. ek sien nie ‘n klip nie?
Oktober 21, 2017 om 10:10 nm
Jy is baie eerlik oor jou verhouding met Afrikaans en dis goed so.Hoe ouer mens word,besef mens baie dinge maak nie meer regtig saak nie.
Oktober 22, 2017 om 6:52 vm
Bly jy verstaan perdebytjie. Besef ‘n taalkwessie is maar ‘n “touchy subject”
Oktober 22, 2017 om 8:28 vm
Eensklaps in die bad kom die woorde “‘n “netelige kwessie” by my op. Dit is beter as ‘n “touchy subject”. Probleem is as ek praat kan my brein nie so vinnig dink nie.
Oktober 22, 2017 om 4:59 vm
Bie goed gestel. Ek het juis aan jou twee laaste woord geloop en dink vanoggend, wow en awesome. Ek loop mos vir dae met die onderwerp vir die week rond. Vanoggend was dit weer so. Toe dink ek aan daardie twee woorde en om darmee te begin. Ek vind dat mens geneig is om eerder “lekker” woorde te gebruik as die regte woorde. Dis hoe die verandering so maklik plaasvind(My mening)
Oktober 22, 2017 om 7:06 vm
Ek dink jy slaan die spyker op sy kop. Kyk ek was nooit een vir daardie hogere Afrikaans nie. My swaer kon so ‘n presiese Afrikaans praat dat dit met tye moeilik was om te begryp. Wat is ‘n knormoer aan ‘n motor???? Die tyre het ‘n puncture…. is ek seker kom al van my kinderdae saam. Wat is ‘n puncture in Afrikaans? Ek is nie trots daarop dat ek nie suiwer Afrikaans praat nie… net doodeerlik. Lekker skryf aan jou blog.
Oktober 22, 2017 om 7:21 vm
Ja ons het almal van n puncture gepraat. Daar is sekere woorde wat net nie in Afrikaans werk nie. Die stoere ouens sal nie daarvan hou nie maar keer kan mens dit nie werklik nie. Dis die gebruiker wat gemaklik moet voel
Oktober 24, 2017 om 9:37 vm
Ek het grootgeword met die idee dat ek ‘n jerset dra in die winter. Toe my niggie eenkeer kom kuier het, het sy na my jersey verwys as ‘n trui en ek was baie verward oor die onbekende kledingstuk wat ek aan my bas het. 😀
Oktober 24, 2017 om 9:53 vm
Lekker lag ek nou!!
Oktober 24, 2017 om 10:13 vm
Oktober 22, 2017 om 8:53 vm
Mooi eerlike skrywe. Baie traakpunte in hierdie griffel van jou.
Ek weet net een ding as jy so twee weke of langer oorsee was en jy hoor afrikaans is dit asof jy ń stukkie hemel proe.
Oktober 22, 2017 om 1:55 nm
Volgende keer kan jy my saam met jou vat sodat ek ook uit ondervinding kan praat trommeltjie met haar krulkop 😊
Oktober 23, 2017 om 11:55 vm
Trommeltjie ek het nog ‘n blog oor taal geskryf en haal jou daarin aan. Net nie geweet hoe om jou naam daaraan te link nie. Mooi dag vir jou 😊
Oktober 24, 2017 om 9:40 vm
Jy is reg Kameel, daar is sekere tye wat ek sommer net terugval op Engels om my gevoelens weer te gee. Ek verpes ook daardie soort Afrikaans waarvoor ek die woordeboek moet nader sleep. Tog, tog bly Afrikaans die taal van my hart.
Oktober 26, 2017 om 5:09 nm
‘n Ander spreuk van Langenhoven is: Om te luister na ‘n gesprek wat vol vloekwoorde is, is net soos om te kou aan ‘n mondvol koring wat vol klippe is.
Daar is egter mense wat nie iets negatief met die woorde bedoel nie, maar dit is nie vir my nie.
Ek het ookal besef op die ou end gaan dit nie oor doe land of die taal nie maar of die Evangelie uitgebrei word, nieteenstaande watter taal gebruik word.
530,289 ste persoon wat hier inloer! Baie dankie en welkom! Hoop jy loer weer in.
Oor boulyne en skoene